ડૉગી સ્નૂપી છે એની અંદરની પર્સનાલિટી, અઘરી ભાષામાં કહીએ તો ઑલ્ટર ઇગો. એટલે જ તો ક્રિએટિવ ચાર્લીને આખેઆખી વૉર એન્ડ પીસ વાંચ્યા પછી બે લીટી ન સૂઝે એવો રાઇટર્સ બ્લોક આવે, પણ રિયલ લાઇફની અશક્ય લાગતી લવસ્ટોરીને એ સ્નૂપી બનીને કલ્પનાનો માંજો બાંધીને કાગળ પર ઉતાર્યે જાય. પેલી ક્યુટ બાર્બી રેડ હેર્ડ ગર્લના ઘરની બૅલ દબાવીને એને ફૂલ આપવાનું હોય કે એની સાથે ડાન્સ કરવો હોય, બધામાં એને હેલ્પ કરે આ સ્નૂપી. એની અંદરનો ખરેખરો દિલવાલો ચાર્લી, જે એને સતત ધક્કો મારતો રહે.